De dræbte er en 71-årig mand fra Mors og et ægtepar på 71 og 72 år fra Thy. Ulykken skete, da den 71-årige kørte ind i det ældre ægtepars bil, der holdt stille for at svinge til venstre på Aalborgvej ved Østerild. Ved sammenstødet gled ægteparrets bil over i den modsatte vognbane, hvor bilen med den gravide 33-årige kvinde og en 50-årig kvinde kom kørende. De to kvinder på 33 og 50 år blev lettere kvæstet ved ulykken, mens de tre ældre bilister mistede livet. Vejen er stadig totalt afspærret lige nu, men vagtchefen ved Midt- og Vestjyllands Politi regner med, at oprydningsarbejdet er færdigt og vejen igen åben imellem klokken 16 og 16.30.
Tre personer er omkommet i alvorlig trafikulykke, der skete kort efter middag på hovedvej 11 nær Thisted. En 33-årig gravid kvinde blev lettere kvæstet ved ulykken.